钦定古今图书集成/明伦汇编/宫闱典/第010卷 > 《国子监贺册太皇太后表》元·黄溍
## 钦定古今图书集成/明伦汇编/宫闱典/第010卷 > 《国子监贺册太皇太后表》元·黄溍

德为圣人，治有光于《舜孝》；养以天下，礼益谨于《汉仪》。
备物隆名，熙朝盛典。钦惟陛下诞英骏命，寅御丕图。
黼座端临，念皇慈之保佑；纶言播告，极鸿号之尊崇。
事远迈于古先，庆旁流于中外。臣等幸专教席，获旅
廷绅。倾向日之微忱，遥瞻广内；祝齐天之睿筭，永奉
慈闱。